
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ Αρ. Φύλλου 836 

29 Νοεμβρίου 2000 


ΑΠΟΦΑΣΕΙΣ 

Αριθ. 28195/7631 

Καθορισμός ειδικών όρων και περιορισμών δόμησης σε 
κτίριο, το οποίο έχει χαρακτηρισθεί ως διατηρητέο και 
βρίσκεται εντός του ρυμοτομικού σχεδίου δήμου Πα- 
τρέων (Ν. Αχαΐας). 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ 
ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις των άρθρων 110 και 327 του από 
14.7.1999 Π.Δ/τος «Κώδικας Βασικής Πολεοδομικής Νο¬ 
μοθεσίας» (Δ' 580), όπως το άρθρο 110 αντικαταστάθηκε 
με το άρθρο 3 και το άρθρο 327 τροποποιήθηκε με το άρ¬ 
θρο 2 του ν. 2831/2000 «Τροποποίηση των διατάξεων του 
ν. 1577/1985 «Γενικός Οικοδομικός Κανονισμός» και άλ¬ 
λες πολεοδομικές διατάξεις» (Α' 140). 

2. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα» (Α' 137) που προστέ¬ 
θηκε με το άρθρο 27του Ν. 2081/1992 (Α' 154) και αντικα- 
ταστάθηκε με την παραγρ. 2α του άρθρου 1 του Ν. 
2469/1997 (Α'38). 

3. Την υπ’ αριθμ. 103326/1281/5.12.1996 απόφαση του 
Υπουργού και του Υφυπουργού Περιβάλλοντος Χωροτα¬ 
ξίας και Δημοσίων Έργων «Μεταβίβαση αρμοδιοτήτων 
του Υπουργού και του Υφυπουργού Περιβάλλοντος Χω¬ 
ροταξίας και Δημοσίων Έργων στον Γενικό Γραμματέα, 
και στους Προϊσταμένους των Γενικών Διευθύνσεων, Δι¬ 
ευθύνσεων και Τμημάτων του Υπουργείου Περιβάλλο¬ 
ντος Χωροταξίας και Δημοσίων Έργων - πλην Γενικής 
Γραμματείας Δημοσίων Έργων» (1126Β/16.12.1996). 

4. Τις διατάξεις της παρ. Β του άρθρου 1 του Π.Δ/τος 
28/28.1.1993 «Καθορισμός αρμοδιοτήτων που διατηρού¬ 
νται από τον Υπουργό και τις Περιφερειακές Υπηρεσίες 
διανομαρχιακού επιπέδου του Υπουργείου Περιβάλλο¬ 
ντος, Χωροταξίας και Δημοσίων Έργων» (Α' 9). 

5. Την από 19.7.1999 αιτιολογική έκθεση της Διεύθυν¬ 
σης Πολεοδομικού Σχεδιασμού - Τμήμα Παραδοσιακών 
Οικισμών. 

6. Το γεγονός ότι παρήλθε άπρακτη η προθεσμία που 
προβλέπεται από τις διατάξεις του άρθρου 4 (παρ. 2) του 
Ν. 1577/1985 (Α' 210) και αντικαταστάθηκε με το άρθρο 3 
(παρ. 2α) του Ν. 2831/2000 «Τροποποίηση των διατάξεων 


του Ν. 1577/1985 «Γενικός Οικοδομικός Κανονισμός» και 
άλλες πολεοδομικές διατάξεις» (Α' 140), χωρίς να περιέλ¬ 
θουν στη Διεύθυνση Πολεοδομικού Σχεδιασμού - Τμήμα 
Παραδοσιακών Οικισμών τυχόν αντιρρήσεις των ενδια¬ 
φερομένων. 

7. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του 
κρατικού προϋπολογισμού και του οικείου Ο.Τ.Α., αποφα¬ 
σίζουμε: 

Α. Στο κτίριο που βρίσκεται εντός του εγκεκριμένου ρυ¬ 
μοτομικού σχεδίου του δήμου Πατρέων (Ν. Αχαΐας) και ει¬ 
δικότερα επί της οδού Τσαμαδού αριθ. 52, φερόμενο ι¬ 
διοκτησίας Μιχαήλ Αγγελοπούλου, το οποίο έχει χαρα- 
κτηρισθεί ως διατηρητέο με την 86723/6412/24.10.1995 
απόφαση του Γενικού Γραμματέα του Υπουργείου Περι¬ 
βάλλοντος Χωροταξίας και Δημοσίων Έργων (Δ' 947), κα¬ 
θορίζονται ειδικοί όροι και πριορισμοί δόμησης ως εξής: 

1. Επιτρέπεται η αποκατάσταση του κτιρίου σύμφωνα 
με την εγκεκριμένη από την αρμόδια Επιτροπή Πολεοδο- 
μικού και Αρχιτεκτονικού Ελέγχου (ΕΠΑΕ) μελέτη με το 
35/Θ4/25.6.1997 πρακτικό της και φαίνεται στα εννέα (9) 
σχετικά πρωτότυπα διαγράμματα σε κλίμακα 1:50 και 
1:100, που θεωρήθηκαν από τον Προϊστάμενο της Διεύ¬ 
θυνσης Τοπογραφικών Εφαρμογών με την αριθμ. 
28195/2000 πράξη του και που αντίτυπα τους σε φωτο¬ 
σμίκρυνση δημοσιεύονται με την παρούσα απόφαση. 

2. Επιτρέπεται η κατασκευή νέου φέροντα οργανισμού 
με την προϋπόθεση να μη θιγεί κανένα από τα διακοσμη- 
τικά στοιχεία της διατηρητέας όψης του κτιρίου. 

3. Επιτρέπεται η χρήση γραφείων στον α' και β' όροφο 
του κτιρίου. 

4. Κατά τα λοιπά εξακολουθούν να ισχύουν οι διατάξεις 
της 86723/6412/24.10.1995 απόφασης του Γενικού Γραμ¬ 
ματέα του Υπουργείου Περιβάλλοντος Χωροταξίας και 
Δημοσίων Έργων (Δ' 947). 

Β. Η ισχύς της παρούσας απόφασης αρχίζει από τη δη¬ 
μοσίευση της στην Εφημερίδα της Κυβερνήσεως. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 25 Οκτωβρίου 2000 

Ο Γενικός Γραμματέας 
ΗΛΙΑΣ ΜΠΕΡΙΑΤΟΣ 

